

Javno podjetje

**VODOVOD KANALIZACIJA SNAGA d.o.o.**

Vodovodna cesta 90, p.p. 3233

1001 Ljubljana, Slovenija

|  |
| --- |
| **Tehnična specifikacija in ostale zahteve za javno naročilo VKS-52/25 – »Prevzem in končna obdelava ostankov iz grabelj in sit, odpadek št. 19 08 01«** |

Predmet javnega naročila je razdeljen na 2 sklopa, in sicer:

* **Sklop 1: »Prevzem, prevoz in končna predelava ostankov iz grabelj in sit iz CČNL«**

(v nadaljevanju tudi: Sklop 1);

* **Sklop 2: »Prevzem in končna predelava ostankov iz grabelj in sit iz kanalizacijskih objektov«** (v nadaljevanju tudi: Sklop 2).
  1. **Vrsta odpadka**

Odpadki, ki nastajajo pri mehanskem čiščenju komunalne odpadne vode in gošč spadajo v skupino odpadkov 19 08 01 – ostanki na grabljah in sitih.

* + 1. **Ocena odpadka s št. 19 08 01**

Nacionalni laboratorij za zdravje, okolje in hrano, Center za okolje in zdravje, Oddelek za okolje in zdravje Novo mesto je za naročnika izdelal analizo odpadka s št. 19 08 01 – Ostanki na grabljah in sitih. Gre za analizo sestavljenega vzorca odpadkov 19 08 01 iz CČN Ljubljana, KČN Črnuče in KČN Brod. Razmerje odpadkov sestavljenega vzorca odraža razmerje oddanih odpadkov 19 08 01 v letu 2023.

Zgoraj navedena analiza odpadka s št. 19 08 01 je sestavni del razpisne dokumentacije in je ponudnikom na voljo na mestu kjer je objavljena razpisna dokumentacija.

* 1. **Nastanek in prevzemna mesta odpadkov**

Odpadki, ki nastajajo pri mehanskem čiščenju komunalne odpadne vode in gošč spadajo v skupino odpadkov 19 08 01 – ostanki na grabljah in sitih. Ti odpadki so ograbki, izločeni iz odpadne vode na štirih prevzemnih mestih mehanskega čiščenja komunalne odpadne vode CČNL (prevzemna mesta od št. 1 do št. 4) ter ograbki iz mehanskega čiščenja komunalne odpadne vode na drugih kanalizacijskih objektih v upravljanju JP VOKA SNAGA, ki se zbirajo v posebnih zabojnikih na lokaciji nastanka (prevzemno mesto št. 6):

1. lovilec kamenja in grobih komunalnih odpadkov na CČNL,
2. rešetke oz. grobe grablje, odprtina med režami 8 cm na CČNL,
3. fine grablje, odprtina med režami 6 mm (zaporedno zbiranje v dveh zabojnikih po maksimalno 7 m3) na CČNL,
4. ozračeni lovilec maščob in peskolov (vzporedno zbiranje v dveh zabojnikih po maksimalno 10 m3) na CČNL,
5. prevzemno mesto za trdne odpadke iz grezničnih gošč in blata iz malih komunalnih čistilnih naprav, pripeljanih na CČNL (interno imenovan »Objekt 19«) – **priprava za prevzem je v domeni naročnika** in je vezana na prevzemno mesto **št. 3**,
6. lokacije nastanka ograbkov iz drugih kanalizacijskih objektov, ki delujejo v okviru kanalizacijskega sistema JP VOKA SNAGA (tabela št. 2).

**Prevzemno mesto št. 5 (Objekt 19)** predstavlja sprejemni objekt za tekoče odpadke, kjer se izvaja sprejem grezničnih gošč in blata malih komunalnih čistilnih naprav, ki se jih dovede na CČNL zaradi izvajanja obvezne občinske gospodarske javne službe odvajanja in čiščenja odpadne vode ter sprejema blata drugih komunalnih čistilnih naprav, ki so v upravljanju JP VOKA SNAGA. Trdne nečistoče se iz sprejetih tekočih odpadkov odstranijo in stisnejo, da se izloči čim več vode ter nato zbirajo v zabojniku, ki je nameščen v pokritem, zaprtem prostoru s prisilnim prezračevanjem. Priprava tega odpadka za prevzem je v domeni naročnika, s tem, da količino tega odpadka naročnik interno beleži **in dodaja v zaboj na prevzemnem mestu št. 3 (fine grablje)**, zato naj ponudnik upošteva to pri pripravi ponudbe in **ponudbene cene** **v okviru prevzemnega mesta št. 3**.

Mesto nastanka in zbiranja ostankov iz grabelj in sit pod št. 2 je na odprtem, nepokritem prostoru.

Vsa ostala mesta za odpadke, ki nastajajo pri mehanskem čiščenju komunalne odpadne vode, so v zaprtih, pokritih objektih.

Zaradi druge strojne opreme, ki je v obratovanju na lokaciji nastanka odpadkov od št. 1 do št. 4, je rokovanje z zabojniki možno samo v prisotnosti tehničnega osebja naročnika.

Prevoz odpadka iz prevzemnega mesta št. 6 (Sklop 2) oziroma odpadkov, ki so navedeni v tabeli št. 2, do ponudnikovega končnega zbirnega prevzemnega mesta s tehtnico, ki ima veljaven certifikat o kalibraciji, je v domeni naročnika. **Ponudnik mora zagotoviti prevzemno mesto za te odpadke pri sebi oz. na lastni lokaciji, ki ima omogočeno tehtanje, v krogu oddaljenosti od CČNL (Cesta v Prod 100, Ljubljana) do 30 km**.

Za ostanke iz grabelj in sit, ki nastajajo na ostalih kanalizacijskih objektih v upravljanju JP VOKA SNAGA d.o.o. (prevzemno mesto št. 6) bo potrebno **ločeno voditi evidenco prevzema in končne obdelave ter ločeno izstavljati račune za izvedeno storitev**.

* 1. **Količina odpadkov**

Količina odpadkov je od 1200 do 1500 ton na leto (tabela 1). Količino odpadka ugotavlja izvajalec s tehtanjem na tehtnici, ki ima veljaven certifikat o kalibraciji in je nameščena v bližnji okolici Ljubljane (v krogu do 30-tih kilometrov od CČNL). Tehtalni list je del dokumentacije za vsako prevzeto pošiljko odpadka. Ena pošiljka je lahko sestavljena iz ostankov iz grabelj in sit, ki nastanejo na različnih objektih mehanskega čiščenja komunalne odpadne vode na kanalizacijskih objektih v upravljanju JP VOKA SNAGA d.o.o.

Tabela 1: Pregled količine odpadkov

|  |  |  |  |  |
| --- | --- | --- | --- | --- |
| Prevzemno mesto/Enota | Sklop | Letna odstranjena količina (do ..) | Letna količina odpadka | Povprečna tedensko odstranjena količina (do ..) |
| m3 | tone | |
| 1. | Sklop 1 | 200 | 1300 | 4 |
| 2. | 200 | 4 |
| 3. in 5. | 700 | 14 |
| 4. | 200 | 4 |
| 6. | Sklop 2 | 200 | 200 | 4 |

Predvidene količine (navedene v razpisni dokumentaciji) so informativne narave (količina bo lahko večja ali manjša), ter odvisne od dejanskih potreb naročnika. Dejansko količino in vrsto posamezne storitve je v naprej objektivno nemogoče določiti, zato se naročnik z okvirnim sporazumom ne zavezuje, da bo naročil točno določeno količino in vrsto storitev.

* 1. **Dinamika prevzema odpadka**

Za odpadke, ki nastajajo na prevzemnih mestih 1 - 4: Oddajo odpadka telefonsko napoveduje tehnično osebje naročnika za odpadke, ki nastajajo na CČNL.

Oddaja oz. prevzem odpadka se izvede **takoj**, ko je zabojnik poln. Na lokaciji nastanka odpadkov ni možno zbirati oz. začasno skladiščiti polnih zabojnikov. Zabojnike se lahko prevzame 24 –ur na dan, vse dni v tednu. **Prevoz teh odpadkov zagotovi ponudnik.**

Odpadki nastajajo kontinuirano, razen na mestih nastanka št. 1 (poglavje 3), zato je potrebno po odstranitvi polnega zabojnika takoj namestiti praznega.

**Zagotovitev zabojnikov za odpadke za prevzemna mesta od 1 do 4 je v domeni ponudnika**. Uporabljeni zabojniki za odpadke, ki nastajajo na lokaciji CČNL morajo imeti dvojno dno, ob tem da je zgornje dno prepustno oz. perforirano ter da se izločeni tekoči del izteka iz zabojnika preko izpustnega ventila za izcedno vodo. Zabojniki morajo biti čisti in nepoškodovani oz. varni za uporabo. Prevzemna mesta od 1 do 4 so opremljena za zbiranje nastale izcedne vode iz zabojnikov in odvodnjavanjem v interno kanalizacijo, ki vodi na vhodno črpališče CČNL.

**Prevoz odpadkov iz prevzemnega mesta 6 (kanalizacijski objekti) s strani naročnika in oddaja na končnem zbirnem mestu izvajalca:**

Vse odpadke iz prevzemnega mesta 6 (kanalizacijski objekti – našteti so v tabeli 2) vozi naročnik 1 x tedensko, predvidoma ob petkih. Prevoz odpadka iz prevzemnega mesta št. 6 do ponudnikovega prevzemnega mesta s tehtnico, ki ima veljaven certifikat o kalibraciji, je torej v domeni naročnika. Ponudnik mora za odpadke iz prevzemnega mesta 6 zagotoviti lastno, končno zbirno prevzemno mesto, v krogu oddaljenosti od lokacije CČNL (Cesta v Prod 100, 1000 Ljubljana) do 30 km, kjer bo naročnik svoje pripeljane odpadke oddal. Objekt za prevzem odpadkov mora imeti vsa potrebna okoljevarstvena dovoljenja in mora biti opremljen tako, da naročnik lahko na končni zbirni lokaciji prevzema nemoteno manipulira s svojimi tovornimi vozili, prilagojenimi za prevoz komunalnih odpadkov.

Ponudnik mora zagotoviti tehtanje tedensko pripeljanih odpadkov na tehtnici, ki ima veljaven certifikat o kalibracij in izdati tehtalni list. Za namen potrjevanja evidenčnih listov bo naročnik izvajalcu 1x mesečno posredoval porazdelitev teže odpadkov na posamezne lokacije nastanka odpadka oz. na kanalizacijske objekte, (naštete v tabeli 2) za pretekli koledarski mesec.

Tabela 2: Kanalizacijski objekti na katerih nastajajo odpadki in pogostost odvoza

|  |  |  |
| --- | --- | --- |
| Prevzemno mesto | Naslov | Pogostost odvoza |
| ČN Brod | Na gmajni pri št. 19, Ljubljana | 1x tedensko |
| ČN Črnuče | Ulica Koroškega bataljona pri št. 11, Ljubljana-Črnuče | 1x tedensko |
| ČP Vevče | Pot heroja Trtnika pri 32 | 1x tedensko |
| ČP Vič | Tržaška cesta pri 81 | 1x tedensko |
| ČP Zalog | Zaloška cesta pri 297 | 1x tedensko |
| ZB B0 | Kajuhova ulica pri 57 | 1x tedensko |
| ČN Brezje | Brezje pri Dobrovi pri 36a | 2 – 3× mesečno |
| ČP A2 | Medenska cesta pri 94 | 2 – 3× mesečno |
| ČP Lavrica 1 | Dolenjska cesta pri 248 | 2 – 3× mesečno |
| ČP Požar 1 | Jurčkova cesta pri 224 | 2 – 3× mesečno |
| ČP Škofljica 2 | Ulica Jerneja Petriča pri 4 | 2 – 3× mesečno |
| ČP Lavrica 3 | Vrečarjeva ulica pri 9A | 1 – 2× mesečno |
| ČN Rakova Jelša | Ulica Štefke Zbašnikove pri 24 | 8× letno |
| ČP A7 | Tržaška cesta pri 330 | 8× letno |
| ČP Jarše | Jarše pri 7 | 8× letno |
| ČN Gameljne | Spodnje Gameljne pri št.29, Ljubljana-Šmartno | 4× letno |
| ČN Horjul | Vrhniška cesta pri 26 | 4× letno |
| ČP Podpeška 1 | Podpeška cesta pri 113 | 4× letno |
| ČP Podgorica 1 | K reaktorju pri 3 | 4× letno |
| ČN Polhov Gradec | Polhov Gradec pri 12 | 4× letno |
| ČN Vrzdenec | Vrzdenec pri 107 | 4× letno |
| ČP Kozarje 2 | Tržaška cesta pri 261 | 4× letno |
| ČP Južna obvoznica | Cesta v Mestni log pri 81 | 4× letno |

Na kanalizacijskih objektih (končno skupno prevzemno mesto št. 6) razpolagamo z zabojniki prostornine 770 l (klasični zabojnik za komunalne odpadke), 500 l (klasični zabojnik za komunalne odpadne), 250 l (klasični zabojnik za komunalne odpadke), 120 l (klasični zabojnik za komunalne odpadke). Te zabojnike zagotovi naročnik.

* 1. **Končna obdelava odpadkov in izdajanje evidenčnih listov**

Končna obdelava odpadkov in izdajanje evidenčnih listov o predelavi mora biti v skladu s trenutno veljavno slovensko zakonodajo na področju ravnanja z odpadki. Možni postopki končne obdelave odpadka se razberejo iz priložene ocene odpadka, ki ga je izdelal pooblaščeni izvajalec.

* 1. **Ostali pogoji in zahteve naročnika**

Zahteve naročnika so:

1. ponudnik mora biti registriran in usposobljen za opravljanje dejavnosti, ki je predmet tega razpisa,
2. vsak ponudnik lahko ponudi le celovito storitev; potencialni ponudniki oddajo **dve ločeni** **ceni** za prevoz, prevzem in končno obdelavo odpadkov iz prevzemnih mest **od 1 do 4 / sklop 1,** ter za prevzem in končno obdelavo odpadkov za prevzemno mesto **6 / sklop 2.**
3. naročnik lahko v obdobju pred sklenitvijo okvirnega sporazuma in v času njenega trajanja spremeni svojo tehnologijo oz. strojno opremo za mehansko čiščenje odpadne vode zaradi česar napovedana količina nastalega ostanka z grabelj in sit pod točko 4 **ni fiksna** in se **lahko izrazito** spremeni,
4. v primeru, da se po podpisu pogodbe napovedana količina ostanka z grabelj in sit izrazito zmanjša, naročnik izvajalcu ni dolžan kriti škodo zaradi izgubljenega zaslužka,
5. naročnik zahteva mesečno izstavitev dveh ločenih računov, in sicer en račun za prevzemna mesta od 1 do 4 / sklop 1 in drug račun za prevzemno mesto 6 / sklop 2,
6. potrebne zabojnike za prevzemna mesta od 1 do 4 zagotovi ponudnik; zabojniki morajo biti nepoškodovani, varni za manipuliranje in imeti dvojno dno in izpustno pipico, da lahko tekoči del sproti izteka iz zabojnika; med prevozom je potrebno pipico zabojnika zapreti.
7. polni zabojniki iz prevzemnih mest od 1 do 4 morajo biti odstranjeni v roku 24 ur po telefonu najavljeni zahtevi naročnika, kar velja tudi za dela proste dni – **napoved neizpolnjevanja te zahteve v ponudbeni dokumentaciji se šteje za izločilni kriterij; natančna dinamika odvozov znotraj zahtevanega odzivnega časa se bo uredila s skupnim Načrtom za prevzem ograbkov po mehanskem čiščenju odpadne vode na CČNL, ki bo narejen po podpisu okvirnega sporazuma,**
8. prazni zabojniki, ki jih izbrani ponudnik po prevzemu vrne na lokacijo naročnika (prevzemna mesta od 1 do 4), morajo biti popolnoma prazni in po potrebi očiščeni,
9. glede na trenutno razporeditev strojne in pomožne opreme je lahko maksimalen volumen uporabljenega zabojnika 10 m3, na mestu št. 3 pa največ 7m3,
10. na prostem mora biti zabojnik takoj, ko je napolnjen in pripravljen za odvoz ter nato med prevozom, obvezno pokrit s ponjavo z zavezom,
11. ponjave in pokrivanje zabojnikov priskrbi ponudnik,
12. na lokaciji naročnika ni dovoljeno prekladanje zabojnikov iz enega v drugega,
13. ponudnik lahko z dovoljenjem naročnika prilagodi obstoječo opremo in objekte z namenom olajšanja izvedbe naročila,
14. stroške za vsakršno spreminjanje obstoječe opreme in objektov, ki bi ponudniku olajšale izvajanje storitve, krije ponudnik,
15. ponudnik mora naročniku povrniti stroške za nastalo morebitno škodo na obstoječi opremi in objektih, ki jo ponudnik povzroči v času izvajanja naročila,
16. po izteku pogodbe mora ponudnik na svoje stroške povrniti morebitne prilagoditve na uporabljeni opremi v prvotno stanje,
17. v primeru izvoza ograbkov iz prevzemnih mest od 1 do 4, mora ponudnik tehtati prevzete količine na tehtnici, ki se mora nahajati v radiju 30 km od prevzemnega mesta na CČNL (naročnik ima pravico nenapovedano preveriti postopek tehtanja prevzetih ograbkov),
18. zabojnike za odpadke za prevzemno mesto 6 (kanalizacijski objekti) / sklop 2 zagotovi naročnik,
19. ponudnik mora za odpadke iz prevzemnega mesta 6 zagotoviti lastno, končno zbirno prevzemno mesto, v krogu oddaljenosti od lokacije CČNL (Cesta v Prod 100, 1000 Ljubljana) do 30 km. Objekt za prevzem odpadkov mora imeti vsa potrebna okoljevarstvena dovoljenja in mora biti opremljen tako, da naročnik lahko na končni zbirni lokaciji prevzema nemoteno manipulira s svojimi tovornimi vozili, prilagojenimi za prevoz komunalnih odpadkov.
20. ponudnik lahko tehta odpadke samo na tehtnici, ki ima veljaven certifikat o kalibraciji, kopijo veljavnega certifikata izbrani ponudnik predloži ponudbi,
21. ponudnik mora k ponudbi priložiti »Načrt prevzema in končne obdelave odpadka 19 08 01 za lokacijo nastanka odpadka na CČNL« (v nadaljevanju Načrt), katerega vsebina mora zagotoviti izvedbo storitve v skladu z zahtevami naročnika.
    1. **Varstvo pri delu**

Zadrževanje in izvajanje del na CČNL mora biti v skladu z obojestranskim sporazumom o varstvu pri delu. Osnutek tega dokumenta pripravi naročnik.